Tilkynnt hefur verið að verkefnið 700 IS Hreindýraland hafi verið tilnefnt til Eyrarrósarinnar í ár . Eyrarrósin er samstarfsverkefni Listahátíðar í Reykjavík , Byggðastofnunar og Flugfélags Íslands og er markmið hennar að stuðla að fagmennsku og færni við skipulagningu menningarlífs og listviðburða á landsbyggðinni , auka kynningarmöguleika einstakra sveitarfélaga og landshluta og skapa sóknarfæri á sviði menningartengdrar ferðaþjónustu . En greint verður frá því á Bessastöðum 13. febrúar , hvert þeirra þriggja verkefna sem hlotið hafa tilnefningu á þessu sinni , hljóti Eyrarrósina . Þessa dagana vinnur starfsfólk 700 IS Hreindýraland að því hörðum höndum að undirbúa dagskrána sem fram fer á Egilsstöðum í mars . Nú er hins vegar orðið ljóst hvaða listamenn sýna í ár og eins og alltaf er sérstakt þema ráðandi og að þessu sinni er þemað  gagnvirk " list ( interactive art ) , þar sem áhorfandinn er þátttakandi í listinni . Fimm gagnvirk verk verða sett upp í Sláturhúsinu á Egilsstöðum , á efri hæðinni , þar af tvö verk eftir nemendur Listaháskóla Íslands . Verkin hafa verið verðlaunuð hjá Listaháskólanum og Háskólanum í Reykjavík en þessi skólar eru með samstarfsverkefni sín á milli þar sem vísindamenn og listamenn vinna saman . Þá verður boðið upp á fyrirlesturinn  hvað er gagnvirk list " , sem Sigrún Harðardóttir frá Listaháskólanum í Reykjavík mun flytja . Það verður sérstaklega mikið haft við í ár þar sem að Alternative Routes verkefninu er að ljúka . Hér er um að ræða Sergio Cruz frá Portúgal , Rimas Sakalauskas frá Litháen , Petko Dourmana frá Búlgaríu og Söru Björnsdóttur frá Íslandi . Þá verða um 30 verk sýnd fyrir utan þetta ( gestasýningarstjórar frá Formverk , moves og LHÍ ) , einnig verður boðið upp á listamannaspjall , námskeið og fleira . Dagskránin verður sett á vefsíðuna www.700.is um miðjan febrúar . Meðfylgjandi mynd er af gagnvirku verki Sigrúnar Harðardóttur sem sett verður upp í Sláturhúsinu . Hörður Ellert Ólafsson tók myndina .